Bemutatkozás. A kezelő felület. ESP Moduláris Vezérlő Használati útmutató - PDF
Download "Bemutatkozás. A kezelő felület. ESP Moduláris Vezérlő Használati útmutató"
1 ESP Moduláris Vezérlő Használati útmutató Bemutatkozás Az ESP vezérlő egy öntözőrendszer időzítő mechanizmus házi kertek és kis közterületek részére. Az ESP vezérlő egyaránt telepíthető kültérre és beltérre is. Az alapvezérlő 4 zónát és egy mester szelepet vagy szivattyúindító relét tud vezérelni. Bővítő modulok hozzáadásával az ESP vezérlő akár 12+1 zónát is tud vezérelni. A kezelő felület A jobb oldalt látható illusztráció mutatja a kezelő felületet, melyen a következők találhatók: 1. LCD kijelző alaphelyzetben a dátum olvasható le róla, programozás közben az általunk megadott beállítások, üzem közben, pedig az aktuális zóna száma és a hátra lévő öntözési idő látható. 2. Riasztó LED világít ha: - Az öntözés szünetel egy érzékelő miatt. - A vezérlő rövidzárlatot észlel egy szelepnél. - Programozási hiba történt. 3. Nyilak/ON-OFF gombok az idő és a dátum beállításához használjuk, illetve a program megváltoztatására. 4. Manual Start/Advance gomb az öntözés kézi indításához használjuk, illetve a zónák kézi léptetéséhez. 5. Program, csúszó kapcsoló az A, B vagy C program kiválasztásához. 6. Érzékelő kiiktató kapcsoló beállíthatjuk, hogy a vezérlő figyelje vagy hagyja figyelmen kívül az érzékelő által küldött jeleket. 7. Programozási forgókapcsoló a vezérlő ki és bekapcsolásához illetve a programozáshoz.
2 Mágnesszelep zónák Az ESP vezérlőhöz (1) alap esetben több mágnesszelep van elektromos kábelekkel (2) hozzácsatlakoztatva, mint azt az ábrán is láthatja. Egy szelep (3) akkor nyit ki, amikor a vezérlőtől jelet kap, melynek hatására elindulnak a szórófejek (4). Amikor letelt a zóna öntözési ideje, a vezérlő lezárja a szelepet, és megnyitja a következőt. Például az ábrán látható, hogy az első szelep éppen öntöz (5). Amikor ez a szelep végzett, a vezérlő le fogja zárni, és megnyitja a következő szelepet (6). Ugyanezen a módon fog megnyitni a harmadik szelep (7) is, amikor a második befejezte az öntözést. A vezérlő programozása Amennyiben első alkalommal programozza be az ESP vezérlőt, szükséges a használati útmutatóban leírt sorrendet követnie. A kényelem kedvéért az alábbi lista mutatja a programozás lépéseit. Programozás lépései: Dátum beállítása Idő beállítása Program kiválasztása Kezdési időpontok beállítása Öntözési ciklus kiválasztása Zónák futási idejének beállítása Dátum beállítása (Set current date) Állítsa a forgókapcsolót SET CURRENT DATE állásba. A kijelzőn a hónap napja, a hónap és az év látható. A hónap villog. A fel/le nyilak gombok segítségével állítsa be a hónapot. Nyomja meg a MANUAL START/ADVANCE gombot. A hónap napja villog a kijelzőn. A fel/le nyilak gombok segítségével állítsa be a napot. Nyomja meg a MANUAL START/ADVANCE gombot. Az év villog a kijelzőn. A fel/le nyilak gombok segítségével állítsa be az évet.
3 Az idő beállítása (Set current time) Állítsa a forgókapcsolót SET CURRENT TIME állásba. A kijelzőn az idő látható. Az órák száma villog. A fel/le nyilak gombok segítségével állítsa be az órák számát. Nyomja meg a MANUAL START/ADVANCE gombot. A percek száma villog a kijelzőn. A fel/le nyilak gombok segítségével állítsa be a percek számát. Program kiválasztása Az ESP vezérlőnek három különálló programja van: A, B és C. Mindegyik program külön kaphat öntözési napokat és kezdési időpontokat. Bármely mágnesszelepet be lehet programozni egy vagy több programba. A program kiválasztásához, állítsa a PROGRAM csúszó kapcsolót a kívánt programhoz. A kijelzőn megjelenik rövid időre a kiválasztott program neve (A, B vagy C). A kiválasztott program neve ezután a kijelző bal oldalán lesz látható. Minden programozási beállítás ezután ehhez a programhoz fog tartozni. Kezdési időpontok beállítása (Set watering start times) Minden program legfeljebb 4 kezdési idővel rendelkezhet. A kezdési idő, azaz időpont, amikor egy nap az öntözés el fog indulni. Amikor elérkezik a kezdési időpont, akkor a vezérlő egymás után elindítja a zónákat, a legkisebb zónaszámútól a legnagyobbig. Ha kézzel szeretne elindítani egy vagy több zónát, olvassa el a Kézi indítás részt a leírásban. Válassza ki a kívánt programot. Állítsa a forgókapcsolót SET WATERING START TIMES állásba. A kijelzőn az első kezdési időpont lesz látható, ami ehhez a programhoz lett beállítva. A fel/le nyilak gombok segítségével állítsa be a kezdési időpontot. A beállítást 15 perces lépésekben teheti meg. A kezdési időpont törléséhez, a fel/le nyilak gombok segítségével állítsa OFFra a kezdési időpontot, mely 11:45PM és 12:00AM között található. Ha újabb kezdési időpontot szeretne beállítani, nyomja meg a MANUAL START/ADVANCE gombot, és ismételje meg az előző két lépést. Állítsa a forgókapcsolót ADVANCED CYCLES állásba.
4 Öntözési ciklus kiválasztása (SET WATERING CYCLE) Minden programhoz választhatunk egyet az alábbi öntözési ciklusokból: CUSTOM (Egyedi) a hét napjaiból kiválasztott napokon fog öntözni. Lásd később. ODD (Páratlan) a páratlan számú napokon fog a hónap napjaiból öntözni. Lásd később. EVEN (Páros) a páros számú napokon fog a hónap napjaiból öntözni. Lásd később. CYCLIC (Ciklikus) egy kiválasztott napi intervallum szerint fog öntözni (például: minden második nap vagy minden harmadik nap, stb). Lásd később. Egyedi ciklus (Custom cycle) Válassza ki a kívánt programot. Állítsa a forgókapcsolót ADVANCED CYCLES állásba. A CUSTOM feliratnak kell lennie a kijelzőn. Ha nem az van, akkor a fel/le nyilak gombok segítségével keresse meg a CUSTOM feliratot. Állítsa a forgókapcsolót MON (CUSTOM CYCLE) állásba. A kijelzőn a nap neve látható és, hogy ON (öntözni fog) vagy OFF (nem fog öntözni). Az ON/OFF gombok segítségével állítsa be, hogy öntözni szeretne-e az adott napon, vagy sem. Állítsa a forgókapcsolót a következő nap állásába. Ismételje meg az előző két lépést, amíg az összes napon beállította, hogy öntözzön-e vagy sem az adott napon. Páratlan/Páros ciklus (Odd/Even) Válassza ki a kívánt programot. Állítsa a forgókapcsolót ADVANCED CYCLES állásba. A kijelzőn a programhoz kiválasztott ciklus neve lesz látható. A fel/le nyilak gombok segítségével keresse meg az ODD (páratlan) vagy az EVEN (páros) feliratot, attól függően, hogy páros vagy páratlan napokon szeretne öntözni.
5 Ciklikus (Cyclic) Válassza ki a kívánt programot. Állítsa a forgókapcsolót ADVANCED CYCLES állásba. A kijelzőn a programhoz kiválasztott ciklus neve lesz látható. A fel/le nyilak gombok segítségével keresse meg a CYCLIC feliratot. Nyomja meg a MANUAL START/ADVANCE gombot. A kijelzőn a következő öntözési napig hátralévő napok száma és az intervallum napok száma lesz leolvasható. A DAY CYCLE felirat villog. A fel/le nyilak gombok segítségével állítsa be a kívánt intervallum (Day cycle) számot (1-től 31- ig). Például ha minden második nap szeretne öntözni, állítsa 2-re az intervallum számot. Ha minden harmadik nap szeretne öntözni, állítsa 3- ra az intervallum számot. Nyomja meg a MANUAL START/ADVANCE gombot. A DAYS REMAINING felirat villog. A fel/le nyilak gombok segítségével állítsa be, hogy hány nap múlva legyen az első öntözési nap. A 0 azt jelenti, hogy ma van az első öntözési nap. Ha azt szeretné, hogy holnap legyen az első öntözési nap, állítsa 1-re a REMAINING DAYS-t (hátralévő napok számát). Zónák futási idejének beállítása (Set valve run times) Bármely szelep beállítható 0-4 órás öntözési időre. Az első órát 1 perces lépésekkel lehet beállítani, a további hármat 10 perces lépésekkel. Válassza ki a kívánt programot. Állítsa a forgókapcsolót 1 (SET VALVE RUN TIME) állásba. A kijelzőn a kiválasztott zóna száma és a futási ideje lesz látható. A fel/le nyilak gombok segítségével állítsa be, hogy hány percig üzemeljen a zóna. Ha nem szeretné, hogy a zóna elinduljon ebben a programban, akkor állítsa a futási időt 0 percre.
6 Állítsa a forgókapcsolót a következő zóna számához. Ismételje az előző két lépést, amíg az összes zónára be nem állította a kívánt futási időt a programban. Megjegyzés: Ha olyan zónaszámhoz állítja a forgókapcsolót, amihez nincs bővítő modul beszerelve a vezérlőbe, akkor a NO MOD2 vagy a NO MOD3 felirat lesz látható a kijelzőn. A vezérlő üzemeltetése Miután beprogramozta a vezérlőt, alap esetben automatikus üzemre fogja állítani. De akár kézzel is elindíthat programokat, illetve egyéb beállításokat is elvégezhet. Automatikus üzem A kijelzőn a kiválasztott program, a hét napja és az idő lesz látható. A vezérlő a beprogramozottak alapján fogja elindítani a mágnesszelepeket. A vezérlő kikapcsolásához állítsa a forgókapcsolót OFF állásba. Így semmilyen öntözés nem fog létrejönni. A kijelzőn az OFF felirat és az idő lesz látható. Százalékos csapadékmennyiség módosítás (Seasonal adjust %) Ez a mód lehetőséget ad az összes zóna futási idejének növelésére vagy csökkentésére, százalékos arányban 0 és 200% között. Így egyszerűen lecsökkentheti az öntözést a hidegebb hónapokban és megnövelheti a szárazabb időszakokban. A módosítás alapja mindig az alapban beprogramozott zóna futási idő, minden egyes zónára. Például, ha egy zóna 10 perces futási időre van beállítva, és a százalékos csapadékmennyiség módosítást 80%-ra állítjuk, akkor a zóna 8 percig fog üzemelni. Ha viszont a százalékot 120%-ra állítjuk, akkor a zóna 12 percig fog üzemelni. Állítsa a forgókapcsolót SEASONAL ADJUST % állásba. A kijelzőn a beállított százalékos érték lesz látható. A fel/le nyilak gombok segítségével állítsa be, a kívánt százalékos értéket 10%-os lépésekben. Amikor a százalékos érték nem 100%- ra van állítva, akkor a kijelzőn a SEASONAL ADJ kiírás lesz látható.
7 Kézi indítás egy programra Válassza ki a programot, amit kézzel szeretne elindítani. Nyomja meg a MANUAL START/ADVANCE gombot, a program elindításához. A kijelzőn látható minden egyes zóna a programban és a hozzátartozó fennmaradó futási idő is. Amikor az egyik zóna befejezte az öntözést, a következő fog elindulni. Ha további programokat is el szeretne kézileg indítani, ismételje meg az előző két lépést. A következő program csak akkor fog elindulni, ha az előző lefutott. Ha le szeretné állítani az összes üzemelő programot, állítsa a forgókapcsolót OFF állásba 3 másodpercig, ezután állítsa a forgókapcsolót AUTO állásba. Kézi indítás egy vagy több zónára Állítsa a forgókapcsolót az elindítandó zónaszám állásába. Bizonyosodjon meg róla, hogy a zóna futási ideje nagyobb nullánál. Ha a futási idő nulla, akkor válasszon ki egy másik programot, vagy a fel nyíl gomb segítségével állítson be egy futási időt. Ez a futási idő azután a program részét fogja képezni. Nyomja meg a MANUAL START/ADVANCE gombot, a kiválasztott zóna elindításához. Üzem közben, a zóna száma fog a kijelzőn villogni. Ha módosítani szeretné az üzemben lévő kézileg elindított zóna futási idejét, állítsa a forgókapcsolót AUTO állásba. A kijelzőn az üzemben lévő zóna száma és a hátralévő futási idő lesz látható. A fel/le nyilak gombok segítségével állítsa be, hogy hány percig üzemeljen még a zóna. Ez a módosítás nem befolyásolja a beprogramozott futási időt. Ha másik zónákat is el szeretne indítani, ismételje meg az előző lépéseket. Csak akkor fog egy újabb szelep elindulni, ha az előző már végzett. Ha le szeretné állítani az összes üzemelő zónát, állítsa a forgókapcsolót OFF állásba 3 másodpercig, ezután állítsa a forgókapcsolót AUTO állásba. Telepítés Az ESP vezérlő egyaránt felszerelhető kültéren és beltéren is. A hely kiválasztása Válasszon egy vandál biztos helyet, ahol könnyen hozzáférhet a vezérlőhöz. Ajánlott falra szerelni, szemmagasságban. Vigyázat: az elektromágneses zavarok elkerülésére, szerelje legalább 5m távolságra üzemelő elektromotoroktól.
8 A választott hely közelében legyen 220V-os hálózati áramforrás. A választott hely legyen egy stabil, sík, függőleges felület, elég hellyel a kábelek vezetéséhez is. Legyen hely a vezérlő mellet a kültéri doboz ajtajának kinyitásához. A vezérlő felszerelése Kábelek bejárata Az ESP három kitörhető kábelbevezető nyílással rendelkezik, kettő a vezérlő alján és egy a hátulján. A nyílások kitöréséhez, használjon lapos élű csavarhúzót. A vezérlő rögzítése A vezérlő felszerelése előtt, ajánlott az ajtó és a elülső panel eltávolítása. Ezek a lépések nem kötelezőek, de leegyszerűsítik a szerelést. Nyissa ki az ajtót a kulccsal. Hajtsa ki az ajtót balra. Emelje le az ajtót a zsanérokról. Nyissa ki az elülső panelt. Hajtsa ki balra. Óvatosan húzza ki a panelt a zsanérokból. Húzza ki a szalagkábelt a vezérlőből. Vigyázat: ne hajlítsa meg a szalagkábel csatlakozási pontjának tűit. Az ESP vezérlő hátulja tetején található egy akasztó nyílás. Az alján, pedig három rögzítő lyuk. Helyezze a vezérlőt a falhoz, és jelölje meg az akasztó nyílás, illetve legalább egy rögzítő lyuk helyét. Majd vegye el a vezérlőt a faltól. Helyezzen egy kampót vagy rögzítőt a falba az akasztó nyílás helyénél. Fúrjon lyukat a falba a rögzítő lyuk(ak) helyénél. Még ne helyezzen bele rögzítő csavart. Akassza fel a vezérlőt a falra az akasztó nyílásánál lévő kampó vagy rögzítő segítségével. Helyezzen csavarokat a rögzítő lyuk(ak)ba. Ellenőrizze, hogy a vezérlő rögzítve van.
9 Mágnesszelep kábelek bekötése A szelepek egyik kábelét vezesse a számozott kábelcsatlakozási pontokhoz. A szelepek másik kábelét vezesse a COM (közös) kábelcsatlakozási pontba. Használjon föld alá temethető kábeleket! Megjegyzés: a külső (auxiliary) zóna használatához egy bővítő modult kell beszerelni a harmadik modul helyre, a vezérlőben. Mester szelep/szivattyúindító bekötése Megjegyzés: csak akkor kell ezeket a lépéseket követni, ha a rendszerünk rendelkezik mester szeleppel vagy szivattyúindító relével. A vezérlő nem tudja a szivattyút árammal ellátni. Csatlakoztassa a mester szelep/szivattyúindító kábeleit a vezérlőbe, az ábra szerint. Használaton kívüli zónák bekötése Vigyázat: szivattyúkárosodás megelőzése érdekében, amikor szivattyúindító relét használ, kösse össze egy darab kábellel a nem használt zónákat egy használaton belüli zónával. Ha ezt nem teszi meg, és véletlenül beindítja a nem használt zónát, a szivattyú bekapcsol, de nincs hová menni a víznek. Ilyenkor a szivattyú leéghet!
10 A transzformátor bekötése (beltéri kivitelű vezérlő esetén) A beltéri kivitelű ESP vezérlőnek külső transzformátora van, ami 24VAC áramot biztosít. E transzformátor kábeleit a vezérlő megfelelő kábelcsatlakozási pontjaihoz kell kötni. Vigyázat: a vezérlő károsítása és áramütés veszélye miatt, ne csatlakoztassuk a transzformátort a hálózati áramhoz, amíg nem kötöttük be a vezérlőbe. Bizonyosodjon meg róla, hogy a transzformátor nincs csatlakoztatva a hálózati áramforráshoz. Vezesse be a transzformátor három kábelét a vezérlő alján található kábelnyíláson. Kössön egy laza csomót a kábelre a vezérlőben, hogy ne akarjon kicsúszni a csatlakozási pontokból. A felső vízszintes csatlakozási pontokon, csatlakoztassa a zöld kábelt a GND terminálhoz. A maradék két kábelt csatlakoztassa a két 24VAC terminálhoz. Ellenőrizze az összes kötést. Csatlakoztassa a transzformátort a hálózati áramforráshoz. Csatlakozás a hálózati áramhoz (kültéri kivitelű vezérlő esetén) A kültéri kivitelű ESP vezérlő egy beépített transzformátorral rendelkezik, ami 24VAC áramot biztosít. Csatlakoztatnia kell a hálózati áram kábelét a transzformátor három kábeléhez. Vigyázat: az áramütés elkerülése végett, kapcsolja ki az áramot, mielőtt a bekötést elvégezni. Az áramütés súlyos sérülést vagy halált okozhat. Az ajtó és az elülső panel eltávolítása után, keressem meg a magasfeszültségű rekeszt a vezérlő bal alsó sarkában. Távolítsa el a csavart a rekesz jobb széléről, majd vegye ki a rekesz fedelét. Helyezzen egy 13mm tömbszelencét a vezérlő alján található kábel bevezető nyílásba. Vezesse be a három táp kábelt a rekeszbe. Blankolja le a kábelvégeket. Egy sorkapocs vagy kábeltoldók segítségével kösse össze a kábeleket a következők szerint: A fázist a barnához. A nullát a kékhez. A földet a zöld-sárgához. Ellenőrizze a kötéseket, majd rögzítse vissza a rekesz fedelét a csavarral.
HC öntözésvezérlő automata Hydrawise okos, internet alapú vezérlés Rövid leírás az üzembe helyezéshez hunterindustries.com TARTALOMJEGYZÉK TELEPÍTÉS HU Telepítés 3 Kapcsolódás a Wi-Fi hálózathoz 5 A mágnesszelepek